Foto’s: Die duurste Kersboom in die wêreldFoto: Pro Aurum Pro Aurum, ŉ goudhandelaar in Duitsland, het vanjaar waarskynlik die wêreld se duurste Kersboom ooit. Die boom is “versier” met 2 018 goue muntstukke wat in gleufies op ŉ akrielboom geplaas is. Dit is altesaam 63 kg egte goud. Bo-op die Kersboom pryk ŉ groter goue muntstuk in ŉ goue ster. Die Kersboom se waarde word bereken op €2,3 miljoen (ongeveer R36 miljoen). Die handelaar het gesê dit kon meer waardevol gewees het, maar goud se waarde het die tweede helfte van die jaar afgeneem. Die boom, wat in samewerking met die Oostenrykse Munt opgerig is, is nog tot 15 Desember te sien by Pro Aurum se Goldhaus in München.